ब्लैकबेरी Z3 लॉंच, लेकिन उम्मीद से महंगा
नई दिल्ली – बहुत दिन के इंतजार के बाद आखिरकार ब्लैकबेरी आपन नाया स्मार्टफोन ‘ब्लैकबेरी Z3’ के लांच कईलस।
ब्लैकबेरी Z3 में 5 इंच के क्यूएचडी डिस्प्ले के संगे 5 मेगापिक्सेल के मुख्य कैमरा जबकि 1.1 मेगापिक्सेल के फ्रंट फेसिंग कैमरा दिहल गईल बा। एह फोन में 8 जीबी के इंटरनल मेमोरी जेकरा के मेमोरी कार्ड के मदद से 32 जीबी तक बढ़ावल जा सकता।
ब्लैकबेरी ओएस प आधारित ए फोन में कंपनी के मुताबिक ज़्यादातर एंड्रॉयड एप्प भी काम करी। हालांकि एकरा में ‘प्ले स्टोर’ ना काम करीं, लेकिन आप अवुरी एप्प स्टोर से एप्लिकेशन डाउनलोड क सकीले।
बतावल जाता कि एह फोन से 15.5 घंटा तक के टॉक टाइम अवुरी 16.2 दिन तक स्टैंडबाई टाइम मिली। जबकि, एह फोन से लगभग 84 घंटा तक गाना अवुरी 10 घंटा तक विडियो भी देखल जा सकता। एह फोन में 2500mAh के बैटरी बा अवुरी एकर वजन मात्र 164 ग्राम बाटे।
ब्लैकबेरी Z3 में 1.2 गीगाहर्ट्ज क्वॉलकॉम स्नैपड्रैगन के डूअल कोर प्रोसेसर लागल बा संगही ब्लैकबेरी के एह फोन में लेटेस्ट ऑपरेटिंग सिस्टम मतलब ओएस 10 दिहल गईल बा।
कनेक्टिविटी के खातिर एह फोन में वाई-फाई, ब्लूटूथ, 3जी अवुरी जीपीएस जईसन फीचर्स दिहल गईल बा। कंपनी के मुताबीक भारत में एह फोन के दाम 15,990 रुपया रही।
mag_Deva bho_Deva bho_Deva bho_Deva bho_Deva bho_Deva bho_Deva